བཙན་བྱོལ་བོད་གཞུང་ལ་མ་ལག་ལས་ཁུངས་གཙོ་བོ།དམངས་གཙོ་ཀ་བ་གསུམ་དུ་འབོད་པའི་བོད་ཀྱི་ཆེས་མཐོའི་ཁྲིམས་ཞིབ་ཁང་དང་།ཁྲིམས་བཟོ་ལྷན་ཁང་།འཛིན་སྐྱོང་བཀའ་ཤག་བཅས་དང་།ཁྲིམས་བཟོ་ལྷན་ཁང་ངམ་བོད་མི་དམངས་སྤྱི་འཐུས་ལྷན་ཁང་དེ་ཆོལ་ཁ་རེ་ལ་འཐུས་མི་བཅུ་རེ་དང་།ས་སྐྱ།དགེ་ལུགས།རྙིང་མ།བཀའ་རྒྱུད།བོན་བཅས་གྲུབ་མཐའ་རེ་ལ་འཐུས་མི་གཉིས་རེ།བྱང་ཨ་རི་དང་ཡོ་རུབ་ལ་འཐུས་མི་གཉིས་རེ་བཅས།དམངས་གཙོའི་འདེམས་བསྐོ་ལས་བྱུང་བའི་འཐུས་མི༤༤ས་གྲུབ་པ་དང་།དེ་བཞིན་བཀའ་ཤག་ནི་འཛིན་སྐྱོང་སྡེན་ཚན་གྱི་སྤྱི་ཁྱབ་ལས་ཁུངས་མཐོ་ཤོས་དང་།བཀའ་ཤག་གི་སྟངས་འཛིན་འོག་བཀའ་བློན་ལས་ཁུངས་བདུན་ཡོད་པ་དག་ནི།ཆོས་རིག་ལས་ཁུངས།ནང་སྲིད་ལས་ཁུངས།དཔལ་འབྱོར་ལས་ཁུངས།ཤེས་རིག་ལས་ཁུངས།བདེ་སྲུང་ལས་ཁུངས།ཕྱི་དྲིལ་ལས་ཁུངས།འཕྲོད་བསྟེན་སལ་ཁུངས་བཅས་ཡིན།དེ་མིན་འོས་བསྡུ་ལས་ཁང་དང་།སྤྱི་ཁྱབ་རྩིས་ཞིབ་ལས་ཁང་།ལས་བྱེད་འདེམས་བསྐོ་ལྷན་ཁང་བཅས་རང་དབང་ཅན་གྱི་ལས་ཁུངས་གསུམ་བཅས་ཀྱིས་གྲུབ་ཡོད།